Diari Oficial de la Generalitat Valenciana


Sumari del DOGV 6981, del 08-03-2013 (2013/2238)

Notificació de la sentència dictada en el juí verbal número 200/2010.
---------------------------------------------------------------------

### Dades del document

Número de DOGV
:   6981

Data del DOGV
:   08-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2238


Organisme emissor
:   Jutjat de Primera Instància Número 2 d'Orihuela

Tipus de document
:   Edicte

Notificació de la sentència dictada en el juí verbal número 200/2010. [2013/2238]  
Raquel Manuel Sánchez, secretària del Jutjat de Primera Instància número 2 d'Orihuela, faig saber:  
Que en el procediment de juí verbal 200/2010 a instància de la Comunitat de Propietaris Dream Hills II, 122-198, representada per la procuradora María Ferrandis Montoliu, contra Thomas Joseph Mcguggon i Ivone Mcguggon, sobre reclamació d'una quantitat, s'ha dictat la resolució que, literalment, és com es diu:  
«Sentència número 13/2011  
Orihuela, 21 de gener de 2011  
Yolanda-Julia Candela Quesada, jutgessa substituta del Jutjat de Primera Instància número 2 d'Orihuela i partit, he vist i oït estes actuacions de juí verbal seguides davant d'este Jutjat amb el número 200/10, a instància de la Comunitat de Propietaris Dream Hills II, 122-198, d'Orihuela-Costa, representada per la procuradora dels tribunals, senyora Ferrandis Montoliu, i assistida per la lletrada senyora Pérez Guerrero, contra Thomas Joseph Mcguggon i Ivone Mcguggon, en situació de rebel·lia processal.  
Dispositiva  
Estime la demanada interposada per la Comunitat de Propietaris Dream Hills II, 122-198, d'Orihuela-Costa, representada per la procuradora dels tribunals, senyora Ferrandis Montoliu, contra Thomas Joseph Mcguggon i Ivone Mcguggon, condemne estos a abonar de forma solidària a l'actora la suma de 870 euros, així com les altres quotes per gastos de comunitat que venceren fins a execució de sentència i els interessos legals que pertoquen des de la data de la present resolució. Tot això amb la condemna en costes a la part demandada.  
  
Notifiqueu esta sentència a les parts, i feu-los saber que en contra pot interposar-se recurs d'apel·lació que, si és el cas, cal presentar en este mateix Jutjat dins dels cinc dies següents al de la seua notificació, amb consignació prèvia d'un depòsit de cinquanta euros (50 €) en el compte de depòsits i consignacions d'este Jutjat.  
Atesa la situació de rebel·lia de la part demandada, la notificació haurà de ser personal si es coneguera el domicili o, en cas contrari, fer-se mitjançant un edicte publicat en el Diari Oficial de la Comunitat Valenciana o en el Boletín Oficial del Estado.  
Porteu l'original al llibre de sentències.  
Així, esta és la meua sentència, de la qual s'expedirà una testimoniança per a incorporar-la a les actuacions, cosa que pronuncie, mane i firme.»  
Atés que es desconeix el domicili o la residència actuals de la part demandada, per diligència del dia de la data, de conformitat amb el que disposen els articles 156.4 i 164 de la Llei 1/2000, d'Enjudiciament Civil, he acordat la publicació del present edicte per a dur a efecte la diligència de notificació de la sentència.  
  
Orihuela, 17 de gener de 2013.- La secretària judicial: Raquel Manuel Sánchez.